Academia Română, Filiala Cluj-Napoca, găzduiește joi, 16 mai 2024, începând cu ora 11, o manifestare culturală dedicată prezentării de carte, organizată de Institutul de Istorie „George Barițiu” al Academiei Române, ce va avea loc în sala de conferințe a filialei, str. Republicii, nr. 9 (cu intrare din strada Avram Iancu). Invitatul de onoare al manifestării va fi academicianul Mircea Dumitru, vicepreședinte al Academiei Române.
Evenimentul va fi moderat de academicianul Doru Pamfil, președintele Filialei Cluj-Napoca a Academiei Române, și va cuprinde prezentarea a patru volume ale unor cercetători din cadrul Institutului de Istorie „George Barițiu” al Academiei Române. Manifestarea se va încheia cu un moment muzical oferit de artiștii de la Asociația Culturală „Alexandru Fărcaș” din Cluj-Napoca.
Lista publicațiilor ce vor fi prezentate în cadrul manifestării:
- Varga Attila, Istoria Clujului, seria I, Vol. VII, traducere după Jakab Elek
*Prezentare volum: CEO dr. Adrian Crivii
- Mihaela Gligor, Cartea Centrului Clujean pentru Studii Indiene: 10 ani de studii indiene la Universitatea „Babeș-Bolyai” din Cluj-Napoca
*Prezentare volum: dr. Angela Rus
- Mircea-Gheorghe Abrudan, Mitropolitul Andrei Șaguna: O biografie culturală
*Prezentare volum: prof. univ. dr. Vasile Pușcaș
- Gabriela Ciot, Negocieri internaționale
*Prezentare volum: dr. Varga Attila
Intrarea este liberă.